HomeEgészségAz aranyat érő aranyvesszőfű
2016/09/01 Az aranyvesszőfű szára akár a méteres magasságot is elérheti, melynek csúcsán aranyszínű fészkes virágzatai ülnek. A gyógynövény júniustól szeptemberig hozza gyönyörűséges virágait. Főként erdőkben, hegyvidékeken és erdők mentén lelhető fel. Népies elnevezései: aranyos ruta vagy istápfű. A növény tartalmaz flavonoidokat, inulint, kumarint, aromás vegyületeket és illóolajat.
Vízhajtó hatással rendelkezik, éppen ezért javasolt a használata vesegyulladás, ödéma, hólyaghurut esetén. Hatékonyan képes a gyulladást csökkenteni, ezért nagyon hasznos lehet, ha valaki vastagbélgyulladással, nyálkahártya-gyulladással küszködik. Erős a gyógyító hatása candida gomba esetén is. A növény fájdalomcsillapító és görcsoldó hatása is ismeretes, de serkenti az epét, csökkenti a vérnyomást és a májat is képes megtisztítani, vagyis kimagasló méregtelenítő hatással is rendelkezik. Az aranyos ruta az év bármely szakában jól jöhet, hiszen az immunrendszert is képes megerősíteni.
Méregtelenítő hatása miatt érdemes az év folyamán kúraszerűen alkalmazni az aranyvesszőből készült teát, melynek az elkészítése nagyon egyszerű. Forrázzon le egy-két teáskanálnyi aranyvesszőfüvet 2-2,5 deciliternyi vízzel, majd hagyja állni. 5 perc után szűrje le. Naponta akár három csészényit is elfogyaszthat belőle.
Ha az epéje nem működik kifogástalanul, akkor is érdemes egy kúrát beiktatnia, de ebben az esetben a fogyasztási arányok és módok változnak. A kúra három hétig tartson. Az első héten minden egyes nap, a második héten csak minden második nap, míg a harmadik héten már csak minden harmadik nap igyon meg egy csésze aranyvesszőből készült teát reggelenként, éhgyomorra.
A menstruáció során fellépő görcsök nagyon megviselik szervezetünket, és ilyenkor a napi feladatainkra is meglehetősen nehéz koncentrálni. Az aranyos ruta főzete ilyenkor is kiváló szolgálatot tehet. Naponta egy csészényit igyon meg belőle a menzesz előtti pár napban, de a ciklus ideje alatt is lehet belőle fogyasztani ugyanennyit.
A reuma és az ízületi fájdalmak szintén jelentősen képesek lecsökkenteni az életminőséget, hiszen a nyilalló, hasogató fájdalom nagymértékben visszaveti az embert a munkában, a mindennapi teendői elvégzésében. Erre a két problémára is jó lehet az aranyos ruta teája. Indítsa a napját egy csésze aranyvesszőfű-teával, és hamarosan a panaszai is tovaszállnak.
Az aranyos ruta külsőleg használva is bizonyította már gyógyító erejét. Használatával a sebek hamarabb gyógyulnak, de csillapítja a fogínyvérzést, és a préselt leveleiből nyert nedv még a rovarcsípés okozta égő, bizsergető, viszkető érzést is hamar megszünteti.
Címke: aranyvesszőfű, aranyvesszőfű-tea, candida ellen, hólyaghurutra, ízületi fájdalmakra, méregtelenítő hatás, reumára
Címkefelhőszeretet depresszió macska karácsony húsvét teafaolaj állásinterjú szerelem kurkuma rozmaring úszás bevásárlólista erőedzés kutya citrom könyv sport spórolás egészséges táplálkozás párkapcsolat válás fahéj Kacsó Krisztina bazsalikom kakukkfű nyújtás házasság kert ecet életmód50 film szódabikarbóna levendula félrelépés jóga KategóriákKategóriák